CELEX: 32017D0262
Language: el
Date: 2017-02-06 00:00:00
Title: Απόφαση (ΕΕ) 2017/262 του Συμβουλίου, της 6ης Φεβρουαρίου 2017, περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου, και για την κατάργηση της απόφασης 2013/811/ΕΕ

16.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 39/4
            
         ΑΠΌΦΑΣΗ (ΕΕ) 2017/262 ΤΟΥ ΣΥΜΒΟΥΛΊΟΥ
   της 6ης Φεβρουαρίου 2017
   περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου, και για την κατάργηση της απόφασης 2013/811/ΕΕ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης και το καθεστώς που εφαρμόζεται επί του λοιπού προσωπικού της Ευρωπαϊκής Ένωσης, όπως ορίζονται από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), και ιδίως το άρθρο 2 του εν λόγω κανονισμού υπηρεσιακής κατάστασης και το άρθρο 6 του εν λόγω καθεστώτος,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 240 παράγραφος 2 πρώτο εδάφιο της Συνθήκης για τη λειτουργία της Ευρωπαϊκής Ένωσης, η Γενική Γραμματεία του Συμβουλίου τίθεται υπό την ευθύνη ενός γενικού γραμματέα.
            
         
               (2)
            
            
               Για την προαγωγή της διοικητικής απλούστευσης και της αποτελεσματικής διαχείρισης του προσωπικού, ο γενικός γραμματέας θα πρέπει να διαθέτει ευρύτερη ευχέρεια να μεταβιβάζει τις εξουσίες του σχετικά με την εφαρμογή του κανονισμού υπηρεσιακής κατάστασης των υπαλλήλων της Ευρωπαϊκής Ένωσης («κανονισμός υπηρεσιακής κατάστασης») και του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης («καθεστώς»), στον γενικό διευθυντή Διοικητικού. Επιπλέον, ο γενικός γραμματέας θα πρέπει να μπορεί να μεταβιβάζει σε όλους τους γενικούς διευθυντές την εξουσία να αποφασίζουν για τις εσωτερικές επανατοποθετήσεις και μεταθέσεις ανάλογα με τις ανάγκες προσωπικού εντός των γενικών διευθύνσεών τους.
            
         
               (3)
            
            
               Η απόφαση 2013/811/ΕΕ του Συμβουλίου (2) πρέπει να καταργηθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Οι εξουσίες που ανατίθενται από τον κανονισμό υπηρεσιακής κατάστασης στην αρμόδια για τους διορισμούς αρχή και από το καθεστώς στην αρχή την εξουσιοδοτημένη να συνάπτει συμβάσεις προσλήψεως ασκούνται, όσον αφορά τη Γενική Γραμματεία του Συμβουλίου, από:
   
               α)
            
            
               το Συμβούλιο, ως προς τον γενικό γραμματέα,
            
         
               β)
            
            
               το Συμβούλιο, κατόπιν πρότασης του γενικού γραμματέα, ως προς την εφαρμογή των άρθρων 1α, 30, 34, 41, 49, 50 και 51 του κανονισμού υπηρεσιακής κατάστασης στους γενικούς διευθυντές,
            
         
               γ)
            
            
               τον γενικό γραμματέα στις λοιπές περιπτώσεις.
            
         2.   Ο γενικός γραμματέας εξουσιοδοτείται να μεταβιβάζει, εν όλω ή εν μέρει, στον γενικό διευθυντή Διοικητικού μέρος ή το σύνολο των εξουσιών του όσον αφορά την εφαρμογή του κανονισμού υπηρεσιακής κατάστασης και του καθεστώτος.
   3.   Ο γενικός γραμματέας εξουσιοδοτείται να μεταβιβάζει σε όλους τους γενικούς διευθυντές την εξουσία σχετικά με επανατοποθετήσεις και μεταθέσεις προς το συμφέρον της υπηρεσίας, στο πλαίσιο της αντίστοιχης γενικής διεύθυνσής τους, σύμφωνα με το άρθρο 7 παράγραφος 1 πρώτο εδάφιο του κανονισμού υπηρεσιακής κατάστασης.
   Άρθρο 2
   Η απόφαση 2013/811/ΕΕ καταργείται.
   Άρθρο 3
   Η παρούσα απόφαση αρχίζει να ισχύει την 1η Μαρτίου 2017.
   
      Βρυξέλλες, 6 Φεβρουαρίου 2017.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  Κανονισμός (ΕΟΚ, Ευρατόμ, ΕΚΑΧ) αριθ. 259/68 του Συμβουλίου, της 29ης Φεβρουαρίου 1968, περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων και περί θεσπίσεως ειδικών μέτρων προσωρινώς εφαρμοστέων στους υπαλλήλους της Επιτροπής (ΕΕ L 56 της 4.3.1968, σ. 1).
   
      (2)  Απόφαση 2013/811/ΕΕ του Συμβουλίου, της 17ης Δεκεμβρίου 2013, περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου και για την κατάργηση της απόφασης 2011/444/ΕΕ (ΕΕ L 355 της 31.12.2013, σ. 91).